Først i [[1830]] fik han en ny post. Først som inspektør i artilleriet i [[Breslau]], men allerede i juli samme år kom det til den [[Novemberopstanden|Polske oprørskrig]], og Clausewitz blev udnævnt til stabschef for det preussiske observationskorps under Gneisenau. De russiske tropper bragte [[kolera]]en til [[Polen]], og den bredte sig snart til hele [[Europa]]. Gneisenau døde af sygdommen, og Clausewitz overtog kommandoen over de preussiske tropper. Han fik imidlertid også kolera og vendte i efteråret [[1831]] tilbage til Breslau, hvor han få dage senere døde den [[16. november]] [[1831]] i en alder af 51 år. I første omgang blev han begravet i Breslau. Han og hans kones jordiske rester blev i [[1972]] genbegravet på Ostfriedhof i byen [[Burg (Magdeburg)|Burg]], og her er der også rejst et mindesmærke over ham.
Filosofi Historie